ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ 
Κ0Μ(93) 7 τελικό 
Βρυξέλλες, 20 Ιανουαρίου 1993 
Πρόταση 
ΑΠΟΦΑΣΗΣ ΤΟΥ ΣΥΜΒΟΥΛΙΟΥ 
σύμφωνα με την οποία επιτρέπεται στο Ηνωμένο Βασίλειο να εφαρμόσει 
ένα προαιρετικό μέτρο κατά παρέκκλιση του άρθρου 17 
της έκτης οδηγίας (77/388/ΕΟΚ) 
σε θέματα εναρμόνισης των νομοθεσιών των κρατών μελών 
σχετικά με το φόρο κύκλου εργασιών 
(υποβληθείσα από την Επιτροπή) 
ΑιτιολονικΛ έκθεση 
Με την απόφαση του Συμβουλίου 90/497/ΕΟΚ της 24ης Σεπτεμβρίου 
ΙΘΘΟ*1), επιτρέπεται στο Ηνωμένο Βασίλειο, βάσει του άρθρου 27(1) 
έως (4) της Εκτης Οδηγίας ΦΠΑ 77/388/EOKÎ2), να εφαρμόσει ένα μέτρο 
παρέκκλισης από το άρθρο 17(1) της εν λόγω οδηγίας μέχρι τις 31 
Δεκεμβρίου 1992. 
Η παρέκκλιση αυτή που αποσκοπεί στην απλοποίηση της είσπραξης του φόρου, 
έχει ως στόχο να επιτρέψει την επανείσπραξη του επιβληθέντος κατά το 
προηγούμενο στάδιο φόρου από τις επιχειρήσεις που επέλεξαν το απλοποιημένο 
σύστημα, μόνον όταν ο φόρος αυτός έχει καταβληθεί στον προμηθευτή. Το 
απλοποιημένο αυτό καθεστώς συνίσταται στη δυνατότητα που δίνεται στις 
επιχειρήσεις των οποίων ο κύκλος εργασιών δεν υπερβαίνει κάποιο όριο, να 
μην καταβάλουν το φόρο παρά κατά την είσπραξη του τιμήματος. 
Με επιστολή της 260κτωβρίου 199 , που πρωτοκολλήθηκε στη Γενική Γραμματεία 
της Επιτροπής στ ι ς28 Οκτωβρίου 199 , η κυβέρνηση του Ηνωμένου Βασιλείου 
υπέβαλε στην Επιτροπή αίτηση για την παράταση της παρέκκλισης που εγκρίθηκε 
προγενέστερα μέχρι της 31.12.1996 και για την αύξηση του ορίου από 300.000 
σε 350.000 λίρες. 
Σύμφωνα με τις διατάξεις του άρθρου 27(3) της έκτης οδηγίας, τα λοιπά 
κράτη μέλη ενημερώθηκαν για την αίτηση του Ηνωμένου Βασιλείου με 
επιστολή στης 27 Νοεμβρίου 1992. 
Το Ηνωμένο Βασίλειο θεωρεί την παράταση της παρέκκλισης ευρέως 
αιτιολογημένη, λαμβανομένου υπόψη αφενός του περιορισμένου αριθμού των 
επιχειρήσεων που επέλεξαν το απλοποιημένο σύστημα και αφετέρου της ευνοϊκής 
γνώμης που εξέφρασαν οι ενδιαφερόμενες επαγγελματικές οργανώσεις. 
(1) ΕΕ L 276, σ. 45 της 6.10.1990 
(2) ΕΕ L 145, σ. 1 της 13.6.1977 
Η Επιτροπή σημειώνει ότι το 1990 η παρέκκλιση εγκρίθηκε από το 
Συμβούλιο με την επιβολή ενός ορίου κύκλου εργασιών το οποίο, την 
εποχή εκείνη, αντιστοιχούσε περίπου σε 410 000 ECU. Στην παρούσα 
αίτηση για χορήγηση έγκρισης, οι αρχές του Ηνωμένου Βασιλείου 
ζήτησαν την αύξηση του ορίου του κύκλου εργασιών σε 350 000 UKL, 
ποσό το οποίο ισούται περίπου με 432 000 ECU. Η προσαρμογή αυτή 
θεωρείται αποδεκτή από την Επιτροπή. 
Η Επιτροπή θεωρεί ότι η παρέκκλιση του άρθρου 17, παράγραφος 1, 
αποτελεί έναν εύλογο διορθωτικό μηχανισμό που απορρέει από το άρθρο 
10, παράγραφος 2. 
Η Επιτροπή θεωρεί ότι μπορεί να επιτραπεί στο Ηνωμένο Βασίλειο, για μία 
περίοδο που λήγει στις 31.12.1996, η εφαρμογή του μέτρου κατά παρέκκλιση. 
Οπως είναι αυτονόητο, η νέα αυτή έγκριση δεν προδικάζει τη λύση που θα 
δοθεί για το δικαίωμα προς έκπτωση του επιβληθέντος κατά το προηγούμενο 
στάδιο φόρου, στα πλαίσια της πρότασης της 22ης οδηγίας ΦΠΑ. σχετικά με το 
ειδικό καθεστώς υπέρ των μικρομεσαίων επιχειρήσεων. 
Λ 
Πρόταση 
ΑΠΟΦΑΣΗΣ ΤΟΥ ΣΥΜΒΟΥΛΙΟΥ 
σύμφωνα με την οποία επιτρέπεται στο Ηνωμένο Βασίλειο 
να εφαρμόσει ένα προαιρετικό μέτρο κατά παρέκκλιση 
του άρθρου 17 της έκτης οδ^ν'ας (77/388/ΕΟΚ) 
σε θέματα εναρμόνισης των νομοθεσιών των κρατών μελών 
σχετικά με το φόρο κύκλου εργασιών 
Το Συμβούλιο των Ευρωπαϊκών Κοινοτήτων, 
Έχοντας υπόψη: 
τη συνθήκη περί ιδρύσεως της Ευρωπαϊκής Κοινότητας, 
την έκτη οδηγία (77/388/ΕΟΚ) του Συμβουλίου της 17ης Μαΐου 1977, σε θέματα 
εναρμόνισης των νομοθεσιών των κρατών μελών σχετικά με το φόρο κύκλου 
εργασιών - κοινό σύστημα φόρου προστιθέμενης αξίας : ομοιόμορφη φορολογική 
βάση*1), που στο εξής αποκαλείται "έκτη οδηγία", και ιδίως το άρθρο 27, 
την πρόταση της Επιτροπής, 
Εκτιμώντας: 
ότι δυνάμει του άρθρου 27, παράγραφος 1, της έκτης οδηγίας, το Συμβούλιο, 
αποφασίζοντας ομόφωνα επί προτάσεως της Επιτροπής, μπορεί να επιτρέψει σε 
οποιοδήποτε κράτος μέλος να εισαγάγει ειδικά μέτρα κατά παρέκκλιση των 
διατάξεων της οδηγίας αυτής, ώστε να απλοποιηθεί η είσπραξη του φόρου ή να 
αποφευχθούν φοροδιαφυγές ή φοροαποφυγές, 
Εκτιμώντας ότι με την απόφαση του Συμβουλίου 90/497/EOK, η οποία 
εγκρίθηκε στις 24 Σεπτεμβρίου 1990(2) σύμφωνα με τη διαδικασία που 
ορίζεται στο άρθρο 27(1) έως (4) της Εκτης Οδηγίας, επετράπη στο 
Ηνωμένο Βασίλειο να εφαρμόσει ένα μέτρο παρέκκλισης από το άρθρο 
17(1) της εν λόγω οδηγίας μέχρι τις 31 Δεκεμβρίου 1992· 
(1) ΕΕ αριθ. L 145 της 13.6.1977. 
(2) ΕΕ L 276, σ. 45 της 6.10.1990 
ότι το Ηνωμένο Βασίλειο, με επιστολής της 26 Οκτωβρίου 
που πρωτοκολλήθηκε στην Επιτροπή στις 28 Οκτωβρίου 
ζήτησε την παράταση του εν λόγω μέτρου κατά παρέκκλιση μέχρι της 
31ης Δεκεμβρίου 1996, 
ότι τα λοιπά κράτη μέλη ενημερώθηκαν για την αίτηση του Ηνωμένου 
Βασιλείου στις 27 Νοεμβρίου 1992. 
ότι το ειδικό αυτό μέτρο κατά παρέκκλιση των διατάξεων του άρθρου 17, 
παράγραφος 1, της έκτης οδηγίας εντάσσεται σε ένα σύστημα προαιρετικής 
φορολογίας υπέρ των επιχειρήσεων των οποίων ο ετήσιος κύκλος εργασιών είναι 
μικρότερος από 350.000 λίρες, βάσει του άρθρου 10, παράγραφος 2, εδάφιο 3 
της έκτης οδηγίας, που δίνει τη δυνατότητα να μην καταβληθεί ο φόρος παρά 
κατά την είσπραξη του τιμήματος, 
ότι το Ηνωμένο Βασίλειο επιθυμεί να αυξήσει το ποσό κατωφλίου του κύκλου 
εργασιών από 300.000 λίρες σε 350.000 λίρες ώστε να ληφθεί υπόψη ο 
πληθωρισμός, 
ότι το αίτημα αυτό μπορεί να γίνει δεκτό, λαμβανομένου υπόψη τόσο του 
περιορισμένου αριθμού των επιχειρήσεων που έχουν επιλέξει το απλοποιημένο 
αυτό σύστημα όσο και της περιορισμένης διάρκειας της παρούσης παράτασης, 
ότι το εν λόγω μέτρο κατά παρέκκλιση δεν έχει αρνητικές επιπτώσεις επί των 
ιδίων πόρων των Ευρωπαϊκών Κοινοτήτων που προέρχονται από το φόρο επί της 
προστιθεμένης αξίας, 
ΑΠΟΦΑΣIΖΕI : 
ΆΡΟΡΟ 1 
Κατά παρέκκλιση των διατάξεων του άρθρου 17, παράγραφος 1, της έκτης 
οδηγίας, επιτρέπεται στο Ηνωμένο Βασ(Χε«ο να χορηγήσει, σε προαιρετική 
βάση, μέχρι της 31 Δεκεμβρίου 1996, στις επιχειρήσεις των οποίων ο ετήσιος 
κύκλος εργασιών είναι μικρότερος των 350.000 λιρών, το δικαίωμα μετάθεσης 
του απαιτητού του φόρου μέχρι της στιγμής που ο φόρος αυτός καταβάλλεται 
στον προμηθευτή. 
λΡθ&ο. 2 
Η παρούσα απόφαση απευθύνεται στο Ηνωμένο Βασίλειο. 
Έγινε στις Βρυξέλλες, στις 
Για το Συμβούλιο 
0 Πρόεδρος 
ISSN 0254-1483 
COM(93)7 τελικό 
ΕΓΓΡΑΦΑ 
GR 09 
Apifl. καταλόγου : CB-CO-93-013-GR-C 
ISBN 92-77-51929-0 
Υπηρεσία Επισήμων Εκδόσεων των Ευρωπαϊκών Κοινοτήτων 
L·2985 Luxembourg